At tage noter er med til at lagre din viden.
Det handler altså ikke kun om at have noget man kan hive frem af skuffen og orientere sig
i inden man skal til eksamen.
Det er også en måde at lagre det man undervises i eller det man læser bedre.
Der er dog stadig masser af grund til at hive noterne frem af skuffen ind imellem.
Denne kurve viser hvordan den mængde stof man husker daler over tid.
Kurven er naturligvis blot vejledende men giver alligevel en god idé om i hvor høj grad
det kan hjælpe hukommelsen at tage noter og løbende vende tilbage til dem. Allerede efter
10 minutter begynder man at glemme det man har lært i forbindelse med læsning og
undervisning. Hvis man ikke vender tilbage til stoffet inden for en måned er store dele
af det ofte helt forsvundet.
Hvis man derimod sørger for at kigge sine noter igennem efter kort tid kan man
vedligeholde hukommelsen og holde kurven på et fornuftigt niveau.
Det kræver en minimal indsats
til gengæld er udbyttet stort.
Allerede efter anden gentagelse vil stoffet sidde bedre fast og du kan huske det markant
bedre. Effekten fortsætter ved efterfølgende gentagelser og som man kan se på grafen har
det også virkning på den lange bane at hive noterne frem engang imellem.
Hvis man løbende vender tilbage til sine noter kan det forbedre ens indlæring mærkbart og
samtidig undgår du måske også den irriterende følelse af at have spildt din tid til
undervisningen. Men der er også andre fordele ved at tage noter.
Det fastholder din koncentration det vil sige det hjælper dig til at holde opmærksomheden
på det der bliver gennemgået eller læst så du undgår at tankerne vandrer.
Desuden fremmer det din bearbejdning, selektion og overblik at tage noter.
Og det hjælper dig til at forstå hvad er du hører eller læser idet du samtidig bearbejder
det og understreger de vigtige pointer.